กฎกระทรวงกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอนพ.ศ. ๒๕๕๘[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ กฎกระทรวงนี้ให้ใช้บังคับได้มีกำหนดห้าปีข้อ ๒ ให้ใช้บังคับผังเมืองรวมในท้องที่ตำบลแม่นาเติง ตำบลเวียงเหนือ ตำบลเวียงใต้ ตำบลแม่ฮี้ และตำบลทุ่งยาวอำเภอปาย จังหวัดแม่ฮ่องสอน ภายในแนวเขตตามแผนที่ท้ายกฎกระทรวงนี้ข้อ ๓ ในกฎกระทรวงนี้พื้นที่ประกอบการ หมายความว่าพื้นที่ที่ใช้ประกอบกิจการบนพื้นดิน เหนือพื้นดินหรือใต้พื้นดินและให้หมายความรวมถึงพื้นที่ที่มีการใช้ประโยชน์ต่อเนื่องของกิจการอัตราส่วนพื้นที่อาคารรวมต่อพื้นที่ดิน หมายความว่าอัตราส่วนพื้นที่อาคารรวมทุกชั้นของอาคารทุกหลังต่อพื้นที่ดินที่ใช้เป็นที่ตั้งอาคารพื้นที่คลุมดิน หมายความว่าพื้นที่ดินที่มีอาคารปกคลุม แต่ไม่รวมถึงชายคา นอกชานหรือระเบียงข้อ ๔ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ในบริเวณแนวเขตตามข้อ ๒ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๕ ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญ ดังต่อไปนี้(๑)ส่งเสริมและพัฒนาชุมชนเมืองให้เป็นศูนย์กลางการท่องเที่ยวเชิงนิเวศและการบริการชุมชนในอำเภอปาย และอำเภอปางมะผ้าของจังหวัดแม่ฮ่องสอน(๒)ส่งเสริมการตั้งถิ่นฐานให้เหมาะสมกับสภาพภูมิประเทศที่ราบเชิงเขาและเป็นพื้นที่น้ำหลาก(๓) บริหารจัดการทรัพยากรธรรมชาติ พื้นที่ป่าต้นน้ำ และแหล่งน้ำผิวดินอย่างมีประสิทธิภาพและยั่งยืน เพื่อคืนความอุดมสมบูรณ์ให้แก่ธรรมชาติ(๔) ส่งเสริมการเกษตรแบบยั่งยืนและการรักษาพื้นที่การเกษตรชั้นดีเพื่อเป็นแหล่งผลิตอาหารที่มีคุณภาพและเพียงพอแก่การบริโภคภายในชุมชน(๕) ดำรงรักษาพื้นที่เมืองเก่าและย่านที่มีคุณค่าทางประวัติศาสตร์และส่งเสริมศิลปวัฒนธรรมและวิถีชีวิตท้องถิ่น(๖) บริหารจัดการการใช้ประโยชน์ที่ดินอย่างมีประสิทธิภาพเหมาะสมกับศักยภาพและเงื่อนไขของพื้นที่และมีระบบโครงข่ายคมนาคมและขนส่งที่เอื้อต่อการประหยัดพลังงาน(๗)มีระบบโครงสร้างพื้นฐานที่สมบูรณ์และเอื้อต่อกิจกรรมทางเศรษฐกิจและสังคม(๘)ส่งเสริมเศรษฐกิจภาคการเกษตรและอุตสาหกรรมต่อเนื่องและภาคการท่องเที่ยวเชิงนิเวศโดยเน้นการมีส่วนร่วมของชุมชนและการจัดการที่เป็นมิตรกับสิ่งแวดล้อมข้อ ๖ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทแผนผังแสดงโครงการคมนาคมและขนส่ง และรายการประกอบแผนผังท้ายกฎกระทรวงนี้ข้อ ๗ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๔๕ที่กำหนดไว้เป็นสีเหลืองมีเส้นทแยงสีขาว ให้เป็นที่ดินประเภทอนุรักษ์เพื่อการอยู่อาศัยมีวัตถุประสงค์เพื่อส่งเสริมสภาพแวดล้อมของการอยู่อาศัยที่ยังคงเอกลักษณ์การตั้งถิ่นฐานแบบพื้นถิ่นซึ่งแวดล้อมด้วยพื้นที่ทางธรรมชาติและโบราณสถานที่สำคัญและส่งเสริมกิจกรรมด้านการบริการและการท่องเที่ยวในเขตอนุรักษ์ศิลปวัฒนธรรม(๒) ที่ดินในบริเวณหมายเลข ๒.๑ ถึงหมายเลข ๒.๒๗ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อยมีวัตถุประสงค์เพื่อรองรับการขยายตัวของที่อยู่อาศัยในพื้นที่ต่อเนื่องกับย่านพาณิชยกรรมศูนย์กลางใหม่ของเมืองและส่งเสริมการเป็นพื้นที่อยู่อาศัยระดับศูนย์กลางรองของชุมชนซึ่งแวดล้อมด้วยพื้นที่ทางธรรมชาติและพื้นที่เกษตรกรรม(๓) ที่ดินในบริเวณหมายเลข ๓.๑ ถึงหมายเลข ๓.๓ ที่กำหนดไว้เป็นสีส้มให้เป็นที่ดินประเภทที่อยู่อาศัยหนาแน่นปานกลางมีวัตถุประสงค์เพื่อส่งเสริมการเป็นพื้นที่อยู่อาศัยซึ่งมีความหนาแน่นปานกลางในเขตศูนย์กลางเมืองเก่าที่ยังคงเอกลักษณ์การตั้งถิ่นฐานแบบพื้นถิ่นและรองรับการขยายตัวของที่อยู่อาศัยในพื้นที่ต่อเนื่องกับศูนย์พาณิชยกรรมและการบริการหลักของชุมชน(๔) ที่ดินในบริเวณหมายเลข ๔.๑ ถึงหมายเลข ๔.๔ ที่กำหนดไว้เป็นสีแดงให้เป็นที่ดินประเภทพาณิชยกรรมและที่อยู่อาศัยหนาแน่นมากมีวัตถุประสงค์เพื่อส่งเสริมให้เป็นศูนย์กลางพาณิชยกรรมการบริการระดับกลุ่มอำเภอตอนบน และเป็นพื้นที่อยู่อาศัยซึ่งมีความหนาแน่นมาก(๕) ที่ดินในบริเวณหมายเลข ๕.๑ ถึงหมายเลข ๕.๘๑ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรมมีวัตถุประสงค์เพื่อส่งเสริมการเป็นพื้นที่เกษตรกรรม การส่งเสริมเศรษฐกิจการเกษตรและการสงวนรักษาสภาพทางธรรมชาติในบริเวณที่มีความเสี่ยงต่อการเกิดอุทกภัย(๖) ที่ดินในบริเวณหมายเลข ๖.๑ ถึงหมายเลข ๖.๒๓ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรมมีวัตถุประสงค์เพื่อสงวนรักษาสภาพทางธรรมชาติของพื้นที่เกษตรกรรมชั้นดี(๗) ที่ดินในบริเวณหมายเลข ๗.๑ ถึงหมายเลข ๗.๓๓ที่กำหนดไว้เป็นสีเขียวมีกรอบและเส้นทแยงสีน้ำตาลให้เป็นที่ดินประเภทปฏิรูปที่ดินเพื่อเกษตรกรรมมีวัตถุประสงค์เพื่อสงวนรักษาให้เป็นพื้นที่เกษตรกรรม(๘) ที่ดินในบริเวณหมายเลข ๘.๑ ถึงหมายเลข ๘.๑๖ที่กำหนดไว้เป็นสีเขียวอ่อน ให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมมีวัตถุประสงค์เพื่อสงวนรักษาให้เป็นพื้นที่เปิดโล่งสำหรับการนันทนาการสาธารณประโยชน์ และส่งเสริมคุณภาพสิ่งแวดล้อมและสงวนให้เป็นพื้นที่รับนํ้าในบริเวณที่มีความเสี่ยงต่อการเกิดอุทกภัย(๙) ที่ดินในบริเวณหมายเลข ๙.๑ ถึงหมายเลข ๙.๑๐ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้มีวัตถุประสงค์เพื่อสงวนรักษาและฟื้นฟูพื้นที่ในเขตป่าสงวนแห่งชาติให้คงความสมบูรณ์ตามสภาพทางธรรมชาติ(๑๐) ที่ดินในบริเวณหมายเลข ๑๐.๑ ถึงหมายเลข ๑๐.๑๕ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษามีวัตถุประสงค์เพื่อสงวนรักษาพื้นที่ไว้สำหรับการศึกษา(๑๑) ที่ดินในบริเวณหมายเลข ๑๑.๑ ถึงหมายเลข ๑๑.๑๒ที่กำหนดไว้เป็นสีน้ำตาลอ่อนให้เป็นที่ดินประเภทอนุรักษ์เพื่อส่งเสริมเอกลักษณ์ศิลปวัฒนธรรมไทยมีวัตถุประสงค์เพื่อสงวนและคุ้มครองศาสนสถาน โบราณสถานและทรัพยากรทางวัฒนธรรมที่ทรงคุณค่า ตลอดจนสภาพแวดล้อมข้างเคียง(๑๒) ที่ดินในบริเวณหมายเลข ๑๒.๑ ถึงหมายเลข ๑๒.๒๕ที่กำหนดไว้เป็นสีเทาอ่อน ให้เป็นที่ดินประเภทสถาบันศาสนามีวัตถุประสงค์เพื่อสงวนรักษาพื้นที่ศาสนสถานของชุมชน(๑๓) ที่ดินในบริเวณหมายเลข ๑๓.๑ ถึงหมายเลข ๑๓.๒๖ที่กำหนดไว้เป็นสีน้ำเงิน ให้เป็นที่ดินประเภทสถาบันราชการการสาธารณูปโภคและสาธารณูปการมีวัตถุประสงค์เพื่อสงวนพื้นที่สำหรับการบริหารราชการ การปกครอง และสาธารณประโยชน์ข้อ ๘ ที่ดินประเภทอนุรักษ์เพื่อการอยู่อาศัย ให้ใช้ประโยชน์ที่ดินเพื่อการอยู่อาศัยการท่องเที่ยว สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๑๐๐ ตารางเมตร(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทร้านจำหน่ายสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๕๐๐ ตารางเมตร เว้นแต่ที่ดินในบริเวณหมายเลข ๑.๑๔ หมายเลข ๑.๑๕ หมายเลข ๑.๑๖หมายเลข ๑.๑๗ หมายเลข ๑.๑๘ หมายเลข ๑.๑๙ หมายเลข ๑.๒๐ หมายเลข ๑.๒๑ หมายเลข ๑.๒๒หมายเลข ๑.๒๓ หมายเลข ๑.๒๔ หมายเลข ๑.๒๕ หมายเลข ๑.๒๖ และหมายเลข ๑.๒๘ ให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน๗๕๐ ตารางเมตร(๗) โรงมหรสพตามกฎหมายว่าด้วยการควบคุมอาคาร(๘) จัดสรรที่ดินเพื่อประกอบอุตสาหกรรม(๙) จัดสรรที่ดินเพื่อประกอบพาณิชยกรรม(๑๐) จัดสรรที่ดินเพื่อการอยู่อาศัย(๑๑) จัดสรรที่ดินเพื่อเกษตรกรรม(๑๒) การอยู่อาศัยประเภทห้องแถว ตึกแถว บ้านแถว บ้านแฝดหรืออาคารอยู่อาศัยรวม(๑๓) การประกอบพาณิชยกรรมประเภทห้องแถว ตึกแถว หรือบ้านแถว(๑๔)การประกอบพาณิชยกรรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๑๐๐ ตารางเมตร(๑๕) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๑๖) สถานที่เก็บสินค้าซึ่งเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๑๐๐ ตารางเมตร แต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้น(๑๗) ตลาดตามกฎหมายว่าด้วยการสาธารณสุข(๑๘) โรงฆ่าสัตว์(๑๙) ไซโลเก็บผลิตผลทางการเกษตร(๒๐) กำจัดมูลฝอย(๒๑) ซื้อขายหรือเก็บเศษวัสดุการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้มีอัตราส่วนพื้นที่อาคารรวมต่อพื้นที่ดินไม่เกิน ๐.๖ : ๑ ทั้งนี้ ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตามอัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๐.๖ : ๑(๒)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๑๕๐ ตารางเมตร และมีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๓) ที่ดินเพื่อกิจการอื่นให้มีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต(๔) ที่ดินเพื่อการอยู่อาศัย โรงแรม และบังกะโลให้มีที่ว่างไม่น้อยกว่าร้อยละห้าสิบของแปลงที่ดินที่ยื่นขออนุญาตเว้นแต่ที่ดินในบริเวณหมายเลข ๑.๑๔ หมายเลข ๑.๑๕ หมายเลข ๑.๑๖ หมายเลข ๑.๑๗ หมายเลข๑.๑๘ หมายเลข ๑.๑๙ หมายเลข ๑.๒๐ หมายเลข ๑.๒๑ หมายเลข ๑.๒๒ หมายเลข ๑.๒๓ หมายเลข๑.๒๔ หมายเลข ๑.๒๕ หมายเลข ๑.๒๖ และหมายเลข ๑.๒๘ให้มีที่ว่างไม่น้อยกว่าร้อยละสี่สิบของแปลงที่ดินที่ยื่นขออนุญาตการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะ ให้เป็นไปดังต่อไปนี้(๑) ในระยะ ๗๐ เมตร จากริมฝั่งตามสภาพธรรมชาติของแม่น้ำปายให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและมีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต(๒) ในระยะ ๔๕ เมตร จากริมฝั่งตามสภาพธรรมชาติของห้วยม่วงกอนและห้วยหัวนาให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและมีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต(๓)ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๙ ที่ดินประเภทที่อยู่อาศัยหนาแน่นน้อยให้ใช้ประโยชน์ที่ดินเพื่อการอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละห้าของที่ดินประเภทนี้ในแต่ละบริเวณเว้นแต่ที่ดินในบริเวณหมายเลข ๒.๑๓ หมายเลข ๒.๑๔ หมายเลข ๒.๑๗ หมายเลข ๒.๒๐หมายเลข ๒.๒๑ หมายเลข ๒.๒๒ หมายเลข ๒.๒๓ หมายเลข ๒.๒๔ และหมายเลข ๒.๒๕ให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๑๐๐ ตารางเมตรสำหรับโรงงานที่ประกอบกิจการเกี่ยวเนื่องกับอุตสาหกรรมการเกษตรให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๒๐๐ ตารางเมตร(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทร้านจำหน่าย สถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖)โรงแรมตามกฎหมายว่าด้วยโรงแรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๔๐๐ ตารางเมตร เว้นแต่ที่ดินในบริเวณหมายเลข ๒.๑๓ หมายเลข ๒.๑๔ หมายเลข ๒.๑๗หมายเลข ๒.๒๐ หมายเลข ๒.๒๑ หมายเลข ๒.๒๒ หมายเลข ๒.๒๓ หมายเลข ๒.๒๔ และ หมายเลข๒.๒๕ ให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๗๕๐ตารางเมตร(๗) โรงมหรสพตามกฎหมายว่าด้วยการควบคุมอาคาร(๘) จัดสรรที่ดินเพื่อประกอบอุตสาหกรรม(๙) จัดสรรที่ดินเพื่อประกอบพาณิชยกรรม(๑๐) จัดสรรที่ดินเพื่อการอยู่อาศัย เว้นแต่ที่ดินในบริเวณหมายเลข๒.๑๓ หมายเลข ๒.๑๔ หมายเลข ๒.๑๗ หมายเลข ๒.๒๐ หมายเลข ๒.๒๑ หมายเลข ๒.๒๒ หมายเลข๒.๒๓ หมายเลข ๒.๒๔ และหมายเลข ๒.๒๕ ให้จัดสรรที่ดินเพื่อการอยู่อาศัยประเภทบ้านเดี่ยวที่มีพื้นที่ดินแปลงย่อยไม่น้อยกว่าแปลงละ๑๐๐ ตารางวา(๑๑) จัดสรรที่ดินเพื่อเกษตรกรรม(๑๒) การอยู่อาศัยประเภทห้องแถว ตึกแถว บ้านแถวหรืออาคารอยู่อาศัยรวม(๑๓) การประกอบพาณิชยกรรมประเภทห้องแถว ตึกแถว หรือบ้านแถว(๑๔)การประกอบพาณิชยกรรมมีพื้นที่ประกอบการในอาคารหลังเดียวกันหรือหลายหลังรวมกันเกิน๗๕ ตารางเมตร เว้นแต่ที่ดินในบริเวณหมายเลข ๒.๑๓ หมายเลข ๒.๑๔ หมายเลข ๒.๑๗หมายเลข ๒.๒๐ หมายเลข ๒.๒๑ หมายเลข ๒.๒๒ หมายเลข ๒.๒๓ หมายเลข ๒.๒๔ และหมายเลข๒.๒๕ ให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๑๐๐ตารางเมตร(๑๕) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๑๖) สถานที่เก็บสินค้าซึ่งเป็นที่เก็บ พัก หรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๒๐๐ ตารางเมตร แต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้น(๑๗) ตลาดตามกฎหมายว่าด้วยการสาธารณสุข(๑๘) โรงฆ่าสัตว์(๑๙) ไซโลเก็บผลิตผลทางการเกษตร(๒๐) กำจัดมูลฝอย(๒๑) ซื้อขายหรือเก็บเศษวัสดุการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้มีอัตราส่วนพื้นที่อาคารรวมต่อพื้นที่ดินไม่เกิน ๐.๖ : ๑ ทั้งนี้ ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตาม อัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๐.๖ : ๑ เว้นแต่ที่ดินในบริเวณหมายเลข ๒.๑๓ หมายเลข ๒.๑๔ หมายเลข ๒.๑๗ หมายเลข๒.๒๐ หมายเลข ๒.๒๑ หมายเลข ๒.๒๒ หมายเลข ๒.๒๓ หมายเลข ๒.๒๔ และหมายเลข ๒.๒๕ให้มีอัตราส่วนพื้นที่อาคารรวมต่อพื้นที่ดินไม่เกิน ๐.๘ : ๑ ทั้งนี้ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตามอัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๐.๘ : ๑(๒)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๑๕๐ ตารางเมตร และมีความสูงของอาคารไม่เกิน๗ เมตร เว้นแต่ที่ดินในบริเวณหมายเลข ๒.๒๔ และหมายเลข๒.๒๕ให้มีความสูงของอาคารไม่เกิน ๑๐ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๓) ที่ดินเพื่อการอยู่อาศัย สถาบันราชการการสาธารณูปโภคและสาธารณูปการให้มีที่ว่างไม่น้อยกว่าร้อยละห้าสิบของแปลงที่ดินที่ยื่นขออนุญาตเว้นแต่ที่ดินในบริเวณหมายเลข ๒.๑๓ หมายเลข ๒.๑๔ หมายเลข ๒.๑๗ หมายเลข ๒.๒๐หมายเลข ๒.๒๑ หมายเลข ๒.๒๒ หมายเลข ๒.๒๓ หมายเลข ๒.๒๔ และหมายเลข ๒.๒๕ให้มีที่ว่างไม่น้อยกว่าร้อยละสี่สิบของแปลงที่ดินที่ยื่นขออนุญาต(๔) ที่ดินเพื่อกิจการอื่นให้มีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาตการใช้ประโยชน์ที่ดินริมฝั่งลำคลองหรือแหล่งน้ำสาธารณะ ให้เป็นไปดังต่อไปนี้(๑) ในระยะ ๔๕ เมตร จากริมฝั่งตามสภาพธรรมชาติของห้วยม่วงกอนห้วยหัวนา และห้วยแม่นาเติงให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ตารางเมตรและมีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาต(๒) ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๐ ที่ดินประเภทที่อยู่อาศัยหนาแน่นปานกลางให้ใช้ประโยชน์ที่ดินเพื่อการอยู่อาศัย สถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละห้าของที่ดินประเภทนี้ในแต่ละบริเวณเว้นแต่ที่ดินในบริเวณหมายเลข ๓.๒ และหมายเลข ๓.๓ให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๑๕๐ ตารางเมตรสำหรับที่ดินในบริเวณหมายเลข ๓.๒ และหมายเลข ๓.๓ให้ประกอบกิจการในโรงงานที่มีพื้นที่ประกอบการในอาคารหลังเดียวกันหรือหลายหลังรวมกันไม่เกิน๒๐๐ ตารางเมตร(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทโรงเก็บ และสถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงมหรสพตามกฎหมายว่าด้วยการควบคุมอาคาร(๗) จัดสรรที่ดินเพื่อประกอบอุตสาหกรรม(๘) จัดสรรที่ดินเพื่อประกอบพาณิชยกรรม(๙) จัดสรรที่ดินเพื่อการอยู่อาศัยเว้นแต่การจัดสรรที่ดินเพื่อการอยู่อาศัยประเภทบ้านเดี่ยวที่มีพื้นที่ดินแปลงย่อยไม่น้อยกว่าแปลงละ๕๐ ตารางวา(๑๐) จัดสรรที่ดินเพื่อเกษตรกรรม(๑๑) การอยู่อาศัยประเภทอาคารอยู่อาศัยรวม(๑๒) การประกอบพาณิชยกรรมประเภทห้องแถว ตึกแถว หรือบ้านแถวในที่ดินบริเวณหมายเลข ๓.๑(๑๓) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๑๔) สถานที่เก็บสินค้าซึ่งเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๒๐๐ ตารางเมตร แต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้น เว้นแต่ที่ดินในบริเวณหมายเลข ๓.๒ และหมายเลข ๓.๓ให้ประกอบกิจการได้ในกรณีที่มีพื้นที่อาคารรวมกันไม่เกิน ๕๐๐ ตารางเมตร(๑๕) ตลาดตามกฎหมายว่าด้วยการสาธารณสุข(๑๖) โรงฆ่าสัตว์(๑๗) ไซโลเก็บผลิตผลทางการเกษตร(๑๘) กำจัดมูลฝอย(๑๙) ซื้อขายหรือเก็บเศษวัสดุการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้มีอัตราส่วนพื้นที่อาคารรวมต่อพื้นที่ดินไม่เกิน ๐.๘ : ๑ ทั้งนี้ ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตามอัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๐.๘ : ๑ เว้นแต่ที่ดินในบริเวณหมายเลข ๓.๒และหมายเลข ๓.๓ ให้มีอัตราส่วนพื้นที่อาคารรวมต่อพื้นที่ดินไม่เกิน ๑ : ๑ ทั้งนี้ ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตามอัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๑ : ๑(๒) ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน๑๕๐ ตารางเมตร และมีความสูงของอาคารไม่เกิน ๗ เมตร เว้นแต่ที่ดินในบริเวณหมายเลข๓.๒ และหมายเลข ๓.๓ ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน๒๐๐ ตารางเมตร และมีความสูงของอาคารไม่เกิน ๑๐ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๓) ที่ดินเพื่อการอยู่อาศัย สถาบันราชการการสาธารณูปโภคและสาธารณูปการให้มีที่ว่างไม่น้อยกว่าร้อยละสี่สิบของแปลงที่ดินที่ยื่นขออนุญาต(๔) ที่ดินเพื่อกิจการอื่นให้มีที่ว่างไม่น้อยกว่าร้อยละหกสิบห้าของแปลงที่ดินที่ยื่นขออนุญาตข้อ ๑๑ ที่ดินประเภทพาณิชยกรรมและที่อยู่อาศัยหนาแน่นมากให้ใช้ประโยชน์ที่ดินเพื่อพาณิชยกรรม การอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๒๐๐ ตารางเมตร(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทร้านจำหน่ายสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) การอยู่อาศัยหรือประกอบพาณิชยกรรมประเภทอาคารขนาดใหญ่(๘) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๙๐ตารางเมตร โดยมีความกว้างของป้ายไม่เกิน ๐.๖๐ เมตร และความยาวของป้ายไม่เกิน ๑.๕๐เมตร(๙) สถานที่เก็บสินค้าซึ่งเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๕๐๐ ตารางเมตร แต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้น(๑๐) โรงฆ่าสัตว์(๑๑) ไซโลเก็บผลิตผลทางการเกษตร(๑๒) กำจัดมูลฝอย(๑๓) ซื้อขายหรือเก็บเศษวัสดุการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้ดำเนินการหรือประกอบกิจการได้ในอาคารที่มีความสูงไม่เกิน ๑๖เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ให้มีอัตราส่วนพื้นที่อาคารรวมต่อพื้นที่ดินไม่เกิน ๑.๒ : ๑ ทั้งนี้ ที่ดินแปลงใดที่ได้ใช้ประโยชน์แล้วหากมีการแบ่งแยกหรือแบ่งโอนไม่ว่าจะกี่ครั้งก็ตามอัตราส่วนพื้นที่อาคารรวมต่อพื้นที่ดินของที่ดินแปลงที่เกิดจากการแบ่งแยกหรือแบ่งโอนทั้งหมดรวมกันต้องไม่เกิน๑.๒ : ๑(๓) ที่ดินเพื่อพาณิชยกรรม การอยู่อาศัย สถาบันราชการการสาธารณูปโภคและสาธารณูปการให้มีที่ว่างไม่น้อยกว่าร้อยละสามสิบห้าของแปลงที่ดินที่ยื่นขออนุญาต(๔) ที่ดินเพื่อกิจการอื่นให้มีที่ว่างไม่น้อยกว่าร้อยละห้าสิบห้าของแปลงที่ดินที่ยื่นขออนุญาตข้อ ๑๒ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัยการอนุรักษ์และรักษาสภาพแวดล้อม การสาธารณูปโภคและสาธารณูปการหรือสาธารณประโยชน์เป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๕๐๐ ตารางเมตรสำหรับโรงงานที่ประกอบกิจการเกี่ยวเนื่องกับอุตสาหกรรมการเกษตรให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๗๕๐ ตารางเมตร(๒) คลังน้ำมันและสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บ ตามกฎหมายว่าด้วยการควบคุมน้ำมันเชื้อเพลิง(๔)โรงแรมตามกฎหมายว่าด้วยโรงแรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๔๐๐ ตารางเมตร(๕) โรงมหรสพตามกฎหมายว่าด้วยการควบคุมอาคาร(๖) จัดสรรที่ดินเพื่อประกอบอุตสาหกรรม(๗) จัดสรรที่ดินเพื่อประกอบพาณิชยกรรม(๘) จัดสรรที่ดินเพื่อการอยู่อาศัย(๙) จัดสรรที่ดินเพื่อเกษตรกรรม(๑๐) การอยู่อาศัยประเภทอาคารอยู่อาศัยรวม(๑๑) การอยู่อาศัยหรือประกอบพาณิชยกรรมประเภทห้องแถว ตึกแถว บ้านแถวหรือบ้านแฝด(๑๒)การประกอบพาณิชยกรรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๗๕ ตารางเมตร(๑๓) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๙๐ตารางเมตร โดยมีความกว้างของป้ายไม่เกิน ๐.๖๐ เมตร และความยาวของป้ายไม่เกิน ๑.๕๐เมตร(๑๔) ตลาดตามกฎหมายว่าด้วยการสาธารณสุข(๑๕) กำจัดมูลฝอยในระยะ ๑๐๐ เมตร จากเขตทางหลวงแผ่นดิน และในระยะ ๒๕๐เมตร จากริมฝั่งตามสภาพธรรมชาติของแม่น้ำ ลำคลอง หรือแหล่งน้ำสาธารณะ(๑๖) ซื้อขายหรือเก็บเศษวัสดุในระยะ ๑๐๐ เมตร จากเขตทางหลวงแผ่นดินการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน๑๕๐ ตารางเมตรและมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัยการอนุรักษ์และรักษาสภาพแวดล้อม การสาธารณูปโภคและสาธารณูปการ หรือสาธารณประโยชน์ให้มีที่ว่างไม่น้อยกว่าร้อยละหกสิบของแปลงที่ดินที่ยื่นขออนุญาต(๓) ที่ดินเพื่อกิจการอื่นให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาตการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้เป็นไปดังต่อไปนี้(๑) ในระยะ ๗๐ เมตรจากริมฝั่งตามสภาพธรรมชาติของแม่น้ำปายและแม่น้ำของให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน๗๕ ตารางเมตร และให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๒) ในระยะ ๔๕ เมตร จากริมฝั่งตามสภาพธรรมชาติของห้วยแม่นาเติงห้วยม่วงกอน และห้วยหัวนาให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตร และให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๓) ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๓ ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัยการอนุรักษ์และรักษาสภาพแวดล้อม การสาธารณูปโภคและสาธารณูปการหรือสาธารณประโยชน์เป็นส่วนใหญ่สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละห้าของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และมีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๑๐๐ ตารางเมตรสำหรับโรงงานที่ประกอบกิจการเกี่ยวเนื่องกับอุตสาหกรรมการเกษตรให้มีพื้นที่ประกอบการในอาคารหลังเดียวกันหรือหลายหลังรวมกันไม่เกิน ๕๐๐ ตารางเมตร(๒) คลังน้ำมัน สถานที่เก็บรักษาน้ำมัน ลักษณะที่สามสถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุสถานที่เก็บรักษาก๊าซปิโตรเลียมเหลวประเภทร้านจำหน่ายสถานที่เก็บรักษาก๊าซปิโตรเลียมเหลวประเภทโรงเก็บและสถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิง(๔)โรงแรมตามกฎหมายว่าด้วยโรงแรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๒๐๐ ตารางเมตร(๕) โรงมหรสพตามกฎหมายว่าด้วยการควบคุมอาคาร(๖) จัดสรรที่ดินเพื่อประกอบอุตสาหกรรม(๗) จัดสรรที่ดินเพื่อประกอบพาณิชยกรรม(๘) จัดสรรที่ดินเพื่อการอยู่อาศัย(๙) จัดสรรที่ดินเพื่อเกษตรกรรม(๑๐) การอยู่อาศัยหรือประกอบพาณิชยกรรมประเภทห้องแถว ตึกแถว บ้านแถวหรือบ้านแฝด(๑๑) การอยู่อาศัยประเภทอาคารอยู่อาศัยรวม(๑๒)การประกอบพาณิชยกรรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๗๕ ตารางเมตร(๑๓) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๙๐ตารางเมตร โดยมีความกว้างของป้ายไม่เกิน ๐.๖๐ เมตร และความยาวของป้ายไม่เกิน ๑.๕๐เมตร(๑๔) สถานที่เก็บสินค้าซึ่งเป็นที่เก็บ พักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่อาคารรวมกันเกิน๔๐๐ ตารางเมตร แต่ไม่รวมถึงการเก็บสินค้าหรือสิ่งของเพื่อรอการจำหน่าย ณสถานที่นั้น(๑๕) ตลาดตามกฎหมายว่าด้วยการสาธารณสุข(๑๖) กำจัดมูลฝอย(๑๗) ซื้อขายหรือเก็บเศษวัสดุในระยะ ๑๐๐ เมตร จากเขตทางหลวงการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๑๐๐ตารางเมตรและมีความสูงของอาคารไม่เกิน ๗ เมตร การวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ที่ดินเพื่อเกษตรกรรมหรือเกี่ยวข้องกับเกษตรกรรม การอยู่อาศัยการอนุรักษ์และรักษาสภาพแวดล้อม การสาธารณูปโภคและสาธารณูปการหรือสาธารณประโยชน์ให้มีที่ว่างไม่น้อยกว่าร้อยละหกสิบห้าของแปลงที่ดินที่ยื่นขออนุญาต(๓)ที่ดินเพื่อกิจการอื่นให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๔) ให้มีที่ว่างตามแนวขนานริมเขตทางหลวงแผ่นดินหมายเลข ๑๐๙๕(สายเลี่ยงเมือง)ไม่น้อยกว่า ๑๐๐ เมตร เว้นแต่กรณีเป็นที่อยู่อาศัยให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้เป็นไปดังต่อไปนี้(๑) ในระยะ ๗๐ เมตรจากริมฝั่งตามสภาพธรรมชาติของแม่น้ำปายและแม่น้ำของให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน๗๕ ตารางเมตร และให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๒) ในระยะ ๔๕ เมตร จากริมฝั่งตามสภาพธรรมชาติของห้วยแม่นาเติงห้วยม่วงกอน และห้วยหัวนาให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๓)ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๔ ที่ดินประเภทปฏิรูปที่ดินเพื่อเกษตรกรรมให้ใช้ประโยชน์ที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) การอยู่อาศัยประเภทห้องแถว ตึกแถว หรือบ้านแถว(๒) การอยู่อาศัยประเภทอาคารชุดหรือหอพัก(๓) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๔) กำจัดมูลฝอยการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตร และมีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงส่วนที่สูงที่สุดของอาคาร(๒) ให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๓) ให้มีที่ว่างตามแนวขนานริมเขตทางหลวงแผ่นดินหมายเลข ๑๐๙๕(สายเลี่ยงเมือง)ไม่น้อยกว่า ๑๐๐ เมตร เว้นแต่กรณีเป็นที่อยู่อาศัยให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะ ให้เป็นไปดังต่อไปนี้(๑) ในระยะ ๗๐ เมตรจากริมฝั่งตามสภาพธรรมชาติของแม่น้ำปายและแม่น้ำของให้ดำเนินการหรือประกอบกิจการได้ในอาคารที่มีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ในระยะ ๔๕ เมตร จากริมฝั่งตามสภาพธรรมชาติของห้วยแม่นาเติงห้วยม่วงกอนและห้วยหัวนาให้ดำเนินการหรือประกอบกิจการได้ในอาคารที่มีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๓) ให้มีที่ว่างตามแนวขนานริมฝั่งตามสภาพธรรมชาติของห้วยหมอแปงและห้วยแพมไม่น้อยกว่า๑๕ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค(๔)ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๑๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๕ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่ดินซึ่งเป็นของรัฐให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม เกษตรกรรม การอยู่อาศัยการท่องเที่ยวหรือเกี่ยวข้องกับการท่องเที่ยว หรือสาธารณประโยชน์เท่านั้นและห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) สุสานและฌาปนสถานตามกฎหมายว่าด้วยสุสานและฌาปนสถาน(๒) โรงมหรสพตามกฎหมายว่าด้วยการควบคุมอาคาร(๓) จัดสรรที่ดินเพื่อประกอบอุตสาหกรรม(๔) จัดสรรที่ดินเพื่อประกอบพาณิชยกรรม(๕) จัดสรรที่ดินเพื่อการอยู่อาศัย(๖) จัดสรรที่ดินเพื่อเกษตรกรรม(๗) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๘) กำจัดมูลฝอย(๙) โรงงานปรับคุณภาพของเสียรวมการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตร มีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุดและมีใต้ถุนสูงไม่น้อยกว่า ๒ เมตร การวัดความสูงของใต้ถุนให้วัดจากระดับพื้นดินที่ก่อสร้างอาคาร(๒)ให้มีที่ว่างไม่น้อยกว่าร้อยละเก้าสิบของแปลงที่ดินที่ยื่นขออนุญาตและให้มีที่ว่างโดยรอบอาคารไม่น้อยกว่า ๖ เมตร(๓) ให้มีที่ว่างตามแนวขนานริมเขตทางหลวงแผ่นดินหมายเลข ๑๐๙๕(สายเลี่ยงเมือง)ไม่น้อยกว่า ๑๐๐ เมตร เว้นแต่กรณีเป็นที่อยู่อาศัยให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้เป็นไปดังต่อไปนี้(๑)ให้มีที่ว่างตามแนวขนานริมฝั่งตามสภาพธรรมชาติของแม่น้ำปายและแม่น้ำของไม่น้อยกว่า๓๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค(๒) ให้มีที่ว่างตามแนวขนานริมฝั่งตามสภาพธรรมชาติของห้วยแม่นาเติงห้วยม่วงกอน และห้วยหัวนาไม่น้อยกว่า ๒๐ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค(๓) ให้มีที่ว่างตามแนวขนานริมฝั่งตามสภาพธรรมชาติของแม่น้ำเมยห้วยหมอแปง ห้วยแม่เย็นหลวง ห้วยแม่ฮี้ ห้วยดีหมี และห้วยแพมไม่น้อยกว่า ๑๕ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภค(๔)ให้มีที่ว่างตามแนวขนานริมฝั่งตามสภาพธรรมชาติของห้วยพระบาทและห้วยทรายไม่น้อยกว่า๑๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๖ ที่ดินประเภทอนุรักษ์ป่าไม้ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำ ลำธาร และทรัพยากรธรรมชาติอื่น ๆตามมติคณะรัฐมนตรีและกฎหมายเกี่ยวกับป่าไม้ การสงวนและคุ้มครองสัตว์ป่าและการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อการอยู่อาศัยที่ไม่ใช่การจัดสรรที่ดินเกษตรกรรมหรือเกี่ยวข้องกับเกษตรกรรม การสาธารณูปโภคและสาธารณูปการหรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) การอยู่อาศัยประเภทห้องแถว ตึกแถว หรือบ้านแถว(๒) การอยู่อาศัยประเภทอาคารชุดหรือหอพัก(๓) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๔) กำจัดมูลฝอยการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตร และมีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงส่วนที่สูงที่สุดของอาคาร(๒)ให้มีที่ว่างไม่น้อยกว่าร้อยละแปดสิบของแปลงที่ดินที่ยื่นขออนุญาต(๓)ให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๒๐ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคข้อ ๑๗ ที่ดินประเภทสถาบันการศึกษาให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษา สถาบันราชการหรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อการติด ตั้งหรือก่อสร้างป้าย เว้นแต่ป้ายที่มีขนาดไม่เกิน ๑.๕๐ ตารางเมตรโดยมีความกว้างของป้ายไม่เกิน ๑.๐๐ เมตร และความยาวของป้ายไม่เกิน ๑.๕๐ เมตรการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้ดำเนินการหรือประกอบกิจการได้ในอาคารที่มีความสูงไม่เกิน ๑๖เมตร เว้นแต่ที่ดินในบริเวณหมายเลข ๑๐.๑ หมายเลข ๑๐.๖ หมายเลข ๑๐.๙ หมายเลข ๑๐.๑๒หมายเลข ๑๐.๑๔ และหมายเลข ๑๐.๑๕ให้ดำเนินการหรือประกอบกิจการได้ในอาคารที่มีความสูงไม่เกิน ๑๐ เมตรและที่ดินในบริเวณหมายเลข ๑๐.๑๐ ให้ดำเนินการหรือประกอบกิจการได้ในอาคารที่มีความสูงไม่เกิน๑๓ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ให้มีที่ว่างโดยรอบอาคารไม่น้อยกว่า ๖ เมตรข้อ ๑๘ ที่ดินประเภทอนุรักษ์เพื่อส่งเสริมเอกลักษณ์ศิลปวัฒนธรรมไทยให้ใช้ประโยชน์ที่ดินเพื่อการส่งเสริมเอกลักษณ์ศิลปวัฒนธรรมและสถาปัตยกรรมท้องถิ่นการอยู่อาศัย พาณิชยกรรม เกษตรกรรม การศาสนา การสาธารณูปโภคและสาธารณูปการหรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) การอยู่อาศัยประเภทห้องแถว ตึกแถว หรือบ้านแถว(๒) การอยู่อาศัยประเภทอาคารชุดหรือหอพัก(๓) การประกอบพาณิชยกรรมประเภทห้องแถวหรือตึกแถว(๔)การประกอบพาณิชยกรรมที่มีพื้นที่ประกอบการในอาคารหลังเดียวกันหรือหลายหลังรวมกันเกิน๕๐ ตารางเมตร(๕) การติด ตั้ง หรือก่อสร้างป้าย เว้นแต่ป้ายที่มีขนาดไม่เกิน ๐.๕๐ตารางเมตร โดยมีความกว้างของป้ายไม่เกิน ๐.๕๐ เมตร และความยาวของป้ายไม่เกิน ๑.๐๐เมตร(๖) กำจัดมูลฝอยการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๑๐๐ ตารางเมตร และมีความสูงของอาคารไม่เกิน๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงส่วนที่สูงที่สุดของอาคาร(๒) ที่ดินเพื่อการอยู่อาศัยและเกษตรกรรมให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงส่วนที่สูงที่สุดของอาคาร(๓)ให้มีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาตการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้เป็นไปดังต่อไปนี้(๑) ในระยะ ๗๐ เมตร จากริมฝั่งตามสภาพธรรมชาติของแม่น้ำปายให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ในระยะ ๔๕ เมตร จากริมฝั่งตามสภาพธรรมชาติของห้วยหัวนาให้ดำเนินการหรือประกอบกิจการได้ในอาคารที่มีพื้นที่คลุมดินไม่เกิน ๗๕ ตารางเมตรและมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุดข้อ ๑๙ ที่ดินประเภทสถาบันศาสนาให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนา การศึกษาสถาบันราชการ หรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อการติด ตั้งหรือก่อสร้างป้าย เว้นแต่ป้ายที่มีขนาดไม่เกิน ๑.๕๐ ตารางเมตรโดยมีความกว้างของป้ายไม่เกิน ๑.๐๐ เมตร และความยาวของป้ายไม่เกิน ๑.๕๐ เมตรการใช้ประโยชน์ที่ดินประเภทนี้ ให้เป็นไปดังต่อไปนี้(๑)ให้ดำเนินการหรือประกอบกิจการได้ในอาคารที่มีพื้นที่คลุมดินรวมกันไม่เกินพื้นที่คลุมดินสูงสุดของอาคารที่มีอยู่เดิมและมีความสูงไม่เกินความสูงของอาคารที่มีอยู่เดิมการวัดความสูงของอาคารให้วัดจากระดับพื้นดินที่ก่อสร้างอาคารถึงส่วนที่สูงที่สุดของอาคาร(๒) ให้มีที่ว่างโดยรอบอาคารไม่น้อยกว่า ๖ เมตรข้อ ๒๐ ที่ดินประเภทสถาบันราชการการสาธารณูปโภคและสาธารณูปการ ให้ใช้ประโยชน์ที่ดินเพื่อกิจการของรัฐกิจการเกี่ยวกับการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ ห้ามใช้ประโยชน์ที่ดินเพื่อการติด ตั้งหรือก่อสร้างป้าย เว้นแต่ป้ายที่มีขนาดไม่เกิน ๑.๕๐ ตารางเมตรโดยมีความกว้างของป้ายไม่เกิน ๑.๐๐ เมตร และความยาวของป้ายไม่เกิน ๑.๕๐ เมตรการใช้ประโยชน์ที่ดินประเภทนี้ ให้เป็นไปดังต่อไปนี้(๑) ให้ดำเนินการหรือประกอบกิจการได้ในอาคารที่มีความสูงไม่เกิน ๑๖เมตร เว้นแต่ที่ดินในบริเวณหมายเลข ๑๓.๕ หมายเลข ๑๓.๑๑ หมายเลข ๑๓.๒๑ หมายเลข๑๓.๒๒ หมายเลข ๑๓.๒๔ หมายเลข ๑๓.๒๕ และหมายเลข ๑๓.๒๖ ให้ดำเนินการหรือประกอบกิจการได้ในอาคารที่มีความสูงไม่เกิน๗ เมตร และที่ดินในบริเวณหมายเลข ๑๓.๑ หมายเลข ๑๓.๒ หมายเลข ๑๓.๓ หมายเลข ๑๓.๔หมายเลข ๑๓.๘ หมายเลข ๑๓.๑๐ หมายเลข ๑๓.๑๒ หมายเลข ๑๓.๑๓ หมายเลข ๑๓.๑๔ และหมายเลข๑๓.๒๓ ให้ดำเนินการหรือประกอบกิจการได้ในอาคารที่มีความสูงไม่เกิน ๑๐ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ให้มีที่ว่างโดยรอบอาคารไม่น้อยกว่า ๖ เมตรข้อ ๒๑ การใช้ประโยชน์ที่ดินตามแผนผังแสดงโครงการคมนาคมและขนส่งท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณแนวถนนสาย ข ห้ามใช้ประโยชน์ที่ดินเพื่อกิจการอื่นนอกจากกิจการตามที่กำหนดดังต่อไปนี้(ก) การสร้างถนนหรือเกี่ยวข้องกับถนนและการสาธารณูปโภคและสาธารณูปการ(ข) การสร้างรั้วหรือกำแพง(ค)เกษตรกรรมหรือเกี่ยวข้องกับเกษตรกรรมในอาคารที่มีพื้นที่คลุมดินไม่เกิน ๑๐๐ตารางเมตร และมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(๒) ที่ดินในบริเวณแนวถนนสาย ก และถนนสาย คห้ามใช้ประโยชน์ที่ดินเพื่อกิจการอื่นนอกจากกิจการตามที่กำหนดดังต่อไปนี้(ก) การสร้างถนนหรือเกี่ยวข้องกับถนนและการสาธารณูปโภคและสาธารณูปการ(ข) การสร้างรั้วหรือกำแพง(ค)เกษตรกรรมหรือเกี่ยวข้องกับเกษตรกรรมในอาคารที่มีพื้นที่คลุมดินไม่เกิน ๑๕๐ตารางเมตร และมีความสูงของอาคารไม่เกิน ๗ เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(ง) การอยู่อาศัยในอาคารที่มีพื้นที่คลุมดินไม่เกิน ๑๕๐ ตารางเมตรที่ไม่ใช่บ้านแถวห้องแถว ตึกแถว หรืออาคารขนาดใหญ่ และมีความสูงของอาคารไม่เกิน ๗เมตรการวัดความสูงของอาคารให้วัดจากระดับพื้นดินที่ก่อสร้างอาคารถึงยอดผนังของชั้นสูงสุด(จ) การอยู่อาศัยที่ไม่เป็นส่วนหนึ่งของการจัดสรรที่ดินข้อ ๒๒ ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๑๙ มิถุนายน พ.ศ. ๒๕๕๘พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. บัญชีท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘๒. แผนที่ท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘๓. แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘๔. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘๕. แผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘๖. รายการประกอบแผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมชุมชนปายจังหวัดแม่ฮ่องสอน พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่สมควรกำหนดให้ใช้บังคับผังเมืองรวมในท้องที่ตำบลแม่นาเติงตำบลเวียงเหนือ ตำบลเวียงใต้ ตำบลแม่ฮี้ และตำบลทุ่งยาว อำเภอปายจังหวัดแม่ฮ่องสอน เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อมทั้งนี้ เพื่อให้บรรลุวัตถุประสงค์ของการผังเมือง และโดยที่มาตรา ๒๖วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ปริยานุช/ผู้จัดทำ๒๕ สิงหาคม๒๕๕๘วริญา/ผู้ตรวจ๒๕ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๘ ก/หน้า ๑/๒๐ สิงหาคม ๒๕๕๘